Tražilac azila
Tražilac azila je osoba koja napusti svoju zemlju prebivališta, uđe u drugu zemlju i podnese zahtjev za azil (međunarodnu zaštitu) u toj drugoj zemlji. Tražilac azila je imigrant koji je prisilno raseljen i postoji mogućnost da je pobjegao iz svoje matične zemlje zbog rata ili drugih faktora koji štete njemu ili njegovoj porodici. Ako se njihov slučaj prihvati, oni se smatraju izbjeglicama. Često se poistovjećuju pojmovi tražilac azila i izbjeglica. Tražilac azila može dobiti status izbjeglice ukoliko ispunjava uslove definisane Konvencijom o izbjeglicama iz 1951. ili drugim zakonima o izbjeglicama - kao što je Evropska konvencija o ljudskim pravima, ukoliko se radi o traženju azila unutar Evropske Unije. Uprkos tome, među zemljama, potpisnicama Konvencije, postoje razlike u politikama prema izbjeglicama. Zbog toga, procenat odbijenih i prihvaćenih zahtjeva za azil varira od države do države. Osoba postaje tražilac azila podnošenjem formalnog zahtjeva za pravo na ostanak u drugoj zemlji i taj status zadržava do okončanja zahtjeva. Relevantne imigracione vlasti zemlje azila određuju da li će tražiocu azila biti odobrena zaštita i postati službeno priznata izbjeglica ili će azil biti odbijen, tražilac azila postaje ilegalni imigrant od kojeg može biti zatraženo da napusti zemlju, a može čak i biti deportovan. Azilant može biti ili tražilac azila, kako je gore definisano, ili osoba čiji je zahtjev za azil prihvaćen i azil mu je odobren. U prosjeku svake godine oko milion ljudi zatraži azil.